**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind aprobarea reorganizării Direcției Poliția Locală din structura organizatorică a Municipiului Târgu Mureş în Direcţia Poliția Locală, ca instituție publică de interes local cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții**

Consiliul local al municipiului Târgu Mureș, întrunit în ședință ordinară de lucru;

Luând act de referatul de aprobare nr. 5277/15.06.2021 inițiat de Primar prin Direcția Poliția Locală Târgu Mureș pivind reorganizarea Direcției Poliția Locală Târgu Mureş în Direcţia Poliție Locală, ca instituție publică de interes local, cu personalitate juridică, modificarea corespunzătoare a structurii organizatorice ;

Avizul favorabil al Direcţiei economice

Avizulfavorabil al Direcţiei comunicare, proiecte cu finanţare internaţională şi resurse umane

Văzând raportul comisiilor de specialitate din cadrul Consiliului Local Municipal Târgu Mureș;

În conformitate cu prevederile :

- Legii nr. 155/2010 (Legea poliției locale), republicată, cu modificările și completările ulterioare ;

- H. G. nr. 1.332 din 23 decembrie 2010 privind aprobarea Regulamentului-cadru de organizare şi funcţionare a poliţiei locale ;

- art.518 din Ordonanța de Urgență a Guvernului nr.57/2019, privind Codul Administrativ;

- Legii nr. 153/2017 privind salarizarea personalului plătit din fonduri publice;

-Legii nr. 273/2006 din 29 iunie 2006 privind finanţele publice locale;

- H.G. nr. 4/2021 din 13 ianuarie 2021 pentru stabilirea salariului de bază minim brut pe ţară garantat în plată;

- H.C.L. nr.356/19.12.2017 privind aprobarea salariilor de bază actualizate pentru funcţiile publice şi contractuale din cadrul familiei ocupaţionale „Administraţie” din Aparatul de specialitate al Primarului Municipiului Tîrgu Mureş şi din serviciile publice ,aprobate prin Hotărârea Consiliului local al municipiului Târgu Mureș nr.298/2017;

- H.C.L. nr.33/28.01.2021 pentru stabilirea unor măsuri privind salarizarea personalului care ocupă funcţii publice şi posturi de natură contractuală din cadrul familiei ocupaţionale ,Administraţie” din Aparatul de specialitate al Primarului Municipiului Târgu Mureş şi din serviciile publice;

În temeiul art.129 alin (2) lit a), lit. d) și alin.(3) lit.c) și e), art.130 și art.196 alin.(1) lit.a) din Ordonanța de Urgență a Guvernului nr.57/2019, privind Codul Administrativ;

**H o t ă r ă ș t e**:

**Art.1. ( 1)** Se aprobă reorganizarea Direcției Poliția Locală Târgu Mureş în Direcţia Poliția Locală, ca instituție publică de interes local, cu personalitate juridică, cu modificarea corespunzătoare a structurii organizatorice, aprobarea organigramei, a numărului de personal și a statului de funcții .

**(2)** Se va proceda la preluarea personalului şi a patrimoniului Direcției Poliția Locală din cadrul aparatului de specialitate al Primarului Municipiului Târgu Mureş.

**(3)** Direcția Poliția Locală ca instituție publică,cu personalitate juridică își are sediul în municipiul Târgu Mureș, str. Gheorghe Doja, nr.9, jud. Mureș .

**(4)** Până la data predării patrimoniului şi a bugetului, respectiv până la data separării complete a Direcţiei Poliția Locală, serviciile de specialitate contabilitate, salarizare, resurse umane vor fi asigurate de aparatul de specialitate al primarului municipiului, alături de personalul nou încadrat al Direcției Poliția Locală Târgu Mureș .

**Art.2.** Se aprobă organigrama Direcției Poliția Locală ca instituție publică, cu personalitate juridică conform Anexei 1, care face parte integrantă din prezenta hotărâre.

**Art. 3**. Se aprobă statul de funcţii şi numărul de posturi pentru Direcţia Poliția Locală Târgu Mureş, ca instituție publică, cu personalitate juridică, conform Anexei nr. 2, care face parte integrantă din prezenta hotărâre.

**Art. 4.** Se aprobă calendarul de activități conform anexei nr.3 , care face parte integrantă din prezenta hotărâre .

**Art. 5.** Se aprobă Regulamentul de organizare şi funcţionare a Direcţiei Poliția Locală Târgu Mureş, conform anexei nr.4 , care face parte integrantă din prezenta hotărâre .

**Art. 6.** Se împuterniceşte dl. viceprimar Portik Vilmos Lȧszló pentru reprezentarea Unităţii Administrativ Teritoriale- Municipiul Târgu Mureş în vederea înregistrării fiscale a noii persoane juridice, Direcţia Poliția Locală Târgu Mureş , ca instituție publică cu personalitate juridică .

**Art. 7**. Directorul Poliției Locale va fi ordonator terţiar de credite, iar finanţarea se va face din bugetul local, din sume provenite de la bugetul de stat, din donaţii, sponsorizări sau din alte contribuţii din partea unor persoane fizice sau juridice, din ţară sau străinătate, precum şi din alte surse, cu respectarea legislaţiei în domeniu .

**Art.8**. Cu ducerea la îndeplinire se încredinţează Direcţia Poliția Locală Târgu Mureș şi compartimentele de resort din aparatul de specialitate al primarului conform calendarului cuprins în Anexa 3, care face parte parte integrantă din prezenta hotărâre .

**Art.9.** În conformitatecu prevederile art.252 alin.(1) lit.(c) și ale art.255 din O.U.G.nr.57/2019 privind Codul administrativ, precum și ale art.3, alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.10**. Prezenta hotărâre se comunică :

-Primarului Municipiului Târgu Mureș

-Direcției Poliția Locală

-A.N.F.P. București , prin grija Serviciului Resurse Umane .

**Vizat de legalitate**

**Secretarul General al Municipiului Târgu Mureș**

**Szövérfi Làszló**